ระเบียบการท่าเรือแห่งประเทศไทยระเบียบการท่าเรือแห่งประเทศไทยว่าด้วยการนำสินค้าหรือตู้สินค้าขาเข้าออกจากท่าเรือกรุงเทพนอกเวลาปฏิบัติงานปกติหรือในวันหยุดปฏิบัติงานพ.ศ.๒๕๕๒ โดยที่เป็นการสมควรกำหนดวิธีปฏิบัติเกี่ยวกับการให้บริการส่งมอบสินค้าหรือตู้สินค้าขาเข้าออกจากท่าเรือกรุงเทพนอกเวลาปฏิบัติงานปกติหรือในวันหยุดปฏิบัติงานเป็นไปด้วยความเรียบร้อยและเป็นมาตรฐานเดียวกันอาศัยอำนาจตามความในมาตรา ๓๒ (๒) แห่งพระราชบัญญัติการท่าเรือแห่งประเทศไทย พ.ศ.๒๔๙๔ จึงให้วางระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบการท่าเรือแห่งประเทศไทยว่าด้วยการนำสินค้าหรือตู้สินค้าขาเข้าออกจากท่าเรือกรุงเทพนอกเวลาปฏิบัติงานปกติหรือในวันหยุดปฏิบัติงาน พ.ศ. ๒๕๕๒ข้อ ๒[๑]ให้ใช้ระเบียบนี้ตั้งแต่วันที่ ๑๕กันยายน ๒๕๕๒ เป็นต้นไปข้อ ๓นับแต่วันใช้ระเบียบนี้ ให้ยกเลิก๓.๑ ประกาศการท่าเรือแห่งประเทศไทย ลงวันที่ ๒๗ตุลาคม ๒๕๔๗ เรื่อง การนำสินค้าหรือตู้สินค้าขาเข้าออกนอกเขตท่าเรือกรุงเทพนอกเวลาปฏิบัติงานปกติหรือในวันหยุดราชการ๓.๒ ระเบียบ คำสั่ง ประกาศหรือหลักปฏิบัติอื่นใดที่ขัดหรือแย้งกับระเบียบนี้ข้อ ๔ในระเบียบนี้วันหยุดปฏิบัติงาน หมายความว่าวันหยุดประจำปี วันหยุดราชการ วันหยุดชดเชย วันหยุดนักขัตฤกษ์และวันหยุดอื่นที่การท่าเรือแห่งประเทศไทยกำหนดตู้สินค้า FCL (FullContainer Load) หมายความว่าตู้สินค้าที่ไม่มีการเปิดตู้นำสินค้าออกหรือบรรจุเข้าตู้ภายในเขตศุลกากรท่าเรือกรุงเทพใบสั่งปล่อยสินค้า (DeliveryOrder) หมายความว่า ใบสั่งปล่อยสินค้าของบริษัทตัวแทนเรือข้อ ๕ให้เจ้าของสินค้าหรือตัวแทนที่ประสงค์จะนำสินค้าหรือตู้สินค้าขาเข้าซึ่งฝากเก็บไว้ที่โรงพักสินค้าหรือคลังสินค้า (ยกเว้นตู้สินค้า FCL ที่กองท่าบริการตู้สินค้า)ออกจากท่าเรือกรุงเทพนอกเวลาปฏิบัติงานปกติหรือในวันหยุดปฏิบัติงาน(ไม่รวมวันแรงงานแห่งชาติ) ปฏิบัติดังต่อไปนี้๕.๑การยื่นแบบขอชำระค่าบริการนำสินค้าหรือตู้สินค้าขาเข้าออกจากท่าเรือกรุงเทพนอกเวลาปฏิบัติงานปกติหรือในวันหยุดปฏิบัติงาน ตามแบบ ทกท.01.00.01 (01)แนบท้ายระเบียบนี้ และให้ดำเนินการดังนี้๕.๑.๑ ในระหว่างเวลา ๐๘.๓๐ - ๑๖.๐๐ น.ของวันปฏิบัติงานปกติหรือวันหยุดปฏิบัติงานให้ยื่นแบบขอชำระค่าบริการนำสินค้าหรือตู้สินค้าขาเข้าออกจากท่าเรือกรุงเทพนอกเวลาปฏิบัติงานปกติหรือในวันหยุดปฏิบัติงานตามแบบ ทกท.01.00.01 (01) ณ ศูนย์ชำระค่าภาระและค่าบริการจุดเดียวเบ็ดเสร็จ (OneStop Service) พร้อมเอกสารการชำระค่าภาระอนึ่ง กรณีที่ได้ชำระค่าภาระไว้แล้วให้ยื่นเฉพาะแบบขอชำระค่าบริการนำสินค้าหรือตู้สินค้าขาเข้าออกจากท่าเรือกรุงเทพนอกเวลาปฏิบัติงานปกติหรือในวันหยุดปฏิบัติงาน ตามแบบ ทกท.01.00.01 (01) เท่านั้น๕.๑.๒ กรณีชำระค่าบริการไม่ทันเวลาให้ยื่นแบบขอชำระค่าบริการนำสินค้าหรือตู้สินค้าขาเข้าออกจากท่าเรือกรุงเทพนอกเวลาปฏิบัติงานปกติหรือในวันหยุดปฏิบัติงาน ตามแบบ ทกท.01.00.01 (01)ต่อพนักงานรับเงินของกองจัดการการเงิน ณ สถานีตรวจสอบสินค้าบริเวณเขื่อนตะวันออกช่อง ๓ - ๔ ตามอัตราที่กำหนดในข้อ ๖๕.๒การยื่นแบบขออนุญาตนำสินค้าหรือตู้สินค้าขาเข้าออกจากท่าเรือกรุงเทพนอกเวลาปฏิบัติงานปกติหรือในวันหยุดปฏิบัติงานตามแบบ ทกท.01.00.01 (02) แนบท้ายระเบียบนี้พร้อมสำเนาจำนวน ๓ ฉบับ ณแผนกโรงพักสินค้า และคลังสินค้าต่าง ๆ ให้ดำเนินการ ดังนี้๕.๒.๑ วันปฏิบัติงานปกติ ภายในเวลา ๑๕.๓๐ น.๕.๒.๒ วันหยุดปฏิบัติงาน ภายในเวลา ๑๕.๓๐ น.ก่อนวันหยุดปฏิบัติงานอนึ่ง เจ้าของสินค้าหรือตัวแทนต้องเป็นผู้ลงนามในแบบขออนุญาตนำสินค้าหรือตู้สินค้าขาเข้าออกจากท่าเรือกรุงเทพนอกเวลาปฏิบัติงานปกติหรือในวันหยุดปฏิบัติงาน ตามแบบ ทกท.๐๑.๐๐.๐๑ (๐๒) เท่านั้น๕.๓ เมื่อหัวหน้าแผนกโรงพักสินค้า หรือคลังสินค้าหรือผู้ปฏิบัติหน้าที่แทนได้ลงนามอนุญาตแล้วให้ผู้ยื่นขออนุญาตนำสำเนาแบบขออนุญาตที่ได้รับไปแสดงต่อพนักงานปล่อยสินค้าที่โรงพักสินค้าหรือคลังสินค้า เมื่อจะนำสินค้าหรือตู้สินค้าขาเข้าออกจากท่าเรือกรุงเทพ๕.๔ การท่าเรือแห่งประเทศไทยจะไม่คืนเงินค่าบริการกรณีเจ้าของสินค้าหรือตัวแทนชำระเงินค่าบริการไว้แล้วไม่นำสินค้าหรือตู้สินค้าขาเข้าออกจากท่าเรือกรุงเทพข้อ ๖กำหนดอัตราค่าบริการส่งมอบสินค้าหรือตู้สินค้าขาเข้า ตามข้อ ๕ ดังนี้๖.๑ วันปฏิบัติงานปกติระหว่างเวลา บาท/ผู้รับตราส่ง (CONSIGNEE)/โรงพักสินค้าหรือคลังสินค้าพิธีการ๑๖.๓๐ - ๑๘.๐๐ น. ๓๐๐๑๙.๐๐ - ๒๔.๐๐ น. ๖๐๐๐๑.๐๐ - ๐๕.๐๐ น. ๖๐๐๖.๒ วันหยุดปฏิบัติงานระหว่างเวลา บาท/ผู้รับตราส่ง (CONSIGNEE)/โรงพักสินค้าหรือคลังสินค้าพิธีการ๐๘.๐๐ - ๑๖.๐๐ น. ๖๐๐๑๖.๐๐ - ๑๘.๐๐ น. ๓๐๐๑๙.๐๐ - ๒๔.๐๐ น. ๖๐๐๐๑.๐๐ - ๐๕.๐๐ น. ๖๐๐กรณีตู้สินค้าใดที่บรรจุสินค้าของผู้รับตราส่งตั้งแต่ ๒ รายขึ้นไป และประสงค์จะนำสินค้าหรือตู้สินค้าขาเข้าออกจากท่าเรือกรุงเทพพร้อมกันให้คิดค่าบริการเพียงรายเดียวข้อ ๗ให้เจ้าของสินค้าหรือตัวแทนที่ประสงค์จะนำตู้สินค้า FCL ขาเข้าที่กองท่าบริการตู้สินค้าออกจากท่าเรือกรุงเทพนอกเวลาปฏิบัติงานปกติหรือในวันหยุดปฏิบัติงาน (ไม่รวมวันแรงงานแห่งชาติ) ยื่นแบบขออนุญาตที่แผนกปฏิบัติการกองท่าบริการตู้สินค้า (โดยไม่ต้องชำระค่าบริการ) ภายในกำหนดเวลา ดังนี้๗.๑ วันปฏิบัติงานปกติ ภายในเวลา ๑๕.๓๐ น.๗.๒ วันหยุดปฏิบัติงาน ภายในเวลา ๑๕.๓๐ น.ก่อนวันหยุดปฏิบัติงานข้อ ๘ให้ผู้อำนวยการท่าเรือกรุงเทพเป็นผู้รักษาการตามระเบียบนี้ และมีอำนาจออกคำสั่ง ประกาศรวมทั้งมีอำนาจชี้ขาดกรณีที่มีปัญหาในการดำเนินการให้เป็นไปตามระเบียบนี้และให้ถือเป็นที่สุดประกาศณ วันที่ ๑๔ สิงหาคม พ.ศ. ๒๕๕๒สุนิดาสกุลรัตนะกรรมการการท่าเรือฯรักษาการแทนผู้อำนวยการการท่าเรือแห่งประเทศไทย[เอกสารแนบท้าย]๑. แบบขอชำระค่าบริการนำสินค้าหรือตู้สินค้าขาเข้าออกจากท่าเรือกรุงเทพนอกเวลาปฏิบัติงานปกติหรือในวันหยุดปฏิบัติงาน (แบบ ทกท.01.00.01 (01))๒. แบบขออนุญาตนำสินค้าหรือตู้สินค้าขาเข้าออกนอกเขตท่าเรือกรุงเทพนอกเวลาปฏิบัติงานปกติหรือในวันหยุดปฏิบัติงาน (แบบ ทกท.01.00.01 (02))(ดูข้อมูลจากภาพกฎหมาย)ปริยานุช/ผู้จัดทำ๒๑ตุลาคม ๒๕๕๒นันท์นภัสร์/ตรวจ๒๑ตุลาคม ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๑๕๑ ง/หน้า ๑/๑๓ ตุลาคม ๒๕๕๒